Quba paxlavası

Quba paxlavası — Azərbaycan Respublikasının Quba rayonuna xas şirniyyat məhsulu. Qubanın simvollarından biri hesab olunurQuba paxlavası belə hazırlanır — FOTOREPORTAJ . report.az, 05.02.2015.
Hazırlaması
​Quba paxlavasının hazırlanmasına ilk olaraq "rişdə" adlandırılan nazik paxlava laylarının açılması ilə başlanılır. Adətən, paxlava sinisinə üyüdülmüş qoz ləpəsi ilə birlikdə təxminən 50 ədəd rişdə səliqə ilə düzülür. Daha sonra rişdələr paxlava formasında kəsilir və üzərinə zəfəran çəkilir. Şirniyyatın həm ləziz, həm də estetik görünüşlü olması üçün üzərinə qoz ləpəsi qoyulur. Bundan sonra paxlava təxminən 20 dəqiqə müddətində sabit temperatur altında bişirilir. Hazırlanma prosesinin sonuncu mərhələsi isə paxlavanın üzərinə qaynar şərbətin tökülməsi ilə tamamlanır.

 Populyar mədəniyyətdə 
2015-ci ildə rejissor Xürrəm Sultan tərəfindən "Adı bükmə. Quba paxlavası" adlı 13 dəqiqəlik sənədli film çəkilmişdir. Həmin filmdə məşhur Quba şirniyyatları olan Quba bükməsinin və Quba paxlavasının hazırlanma qaydasından bəhs edilir.

 Həmçinin bax 
 Quba bükməsi
 Quba tıxması
 Şəki halvası
 Gəncə paxlavası

 İstinadlar 

Kateqoriya:Azərbaycan şirniyyatları